
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 20 octombrie 2009

PL.x. 478/2009


    AVIZ
asupra proiectului de Lege privind aprobarea Ordonanţei de urgenţă a Guvernului nr.75/2009 pentru modificarea şi completarea Ordonanţei de urgenţă a Guvernului nr.146/2002 privind formarea şi utilizarea resurselor derulate prin trezoreria statului

În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.75/2009 pentru modificarea şi completarea Ordonanţei de urgenţă a Guvernului nr.146/2002 privind formarea şi utilizarea resurselor derulate prin trezoreria statului, trimis cu adresa nr. PL.x. 478 din 12 octombrie 2009 şi înregistrat cu nr. 31/901 din 13 octombrie 2009.
Proiectul de lege a fost adoptat de Senat în şedinţa din 5 octombrie 2009, în calitate de primă cameră sesizată.

Camera Deputaţilor este Cameră decizională în conformitate cu art. 75 alin. (1) şi (3) din Constituţia României, republicată şi art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare.
Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.146/2002 privind formarea şi utilizarea resurselor derulate prin trezoreria statului, republicată, în sensul că beneficiarii de fonduri externe nerambursabile pot deschide conturi şi efectua plăţi în lei şi valută, cu condiţia să nu fi fost înfiinţată poprire prin titluri executorii. Prin noile prevederi se instituie cadrul legal pentru efectuarea de plasamente financiare la instituţia de credit la care Ministerul Finanţelor Publice are cont de corespondent deschis şi acordarea de dobânzi de către Trezoreria Statului la disponibilităţile în valută.
Proiectul de lege nu are impact asupra bugetului general consolidat, întrucât modificările propuse nu sunt susceptibile de a avea astfel de consecinţe.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din 20 octombrie  2009.

Membrii comisiei au examinat proiectul de lege supus avizării, expunerea de motive, precum şi avizul favorabil cu observaţii şi propuneri al Consiliului Legislativ, aviz cu nr.654 din 12.06.2009.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestui proiect de lege.

În raport de obiectul şi conţinutul reglementării,  proiectul de lege  face parte din categoria legilor ordinare. 
                        PREŞEDINTE,                              SECRETAR,

                        Daniel Buda                              Gabriel Andronache

Consilier,

Rodica Penescu

